
Press release

Dolgoročne indirektne rešitve za primere hude obrabe zob družbe GC
Obraba zob – kdaj začeti zdravljenje napredovane obrabe?

Po uspehu kampanje, posvečene neposredni obravnavi blage do zmerne obrabe zob, GC predstavlja novo pobudo, osredotočeno na zdravljenje zmerne do hude obrabe zob ter na vlogo indirektnih protetičnih rešitev.
Obraba zob je s staranjem povezan proces, ki predstavlja vse večji klinični izziv, zlasti zaradi staranja prebivalstva. Medtem ko je začetne stopnje pogosto mogoče uspešno obravnavati z minimalno invazivnimi direktnimi restavracijami, zahtevnejši primeri praviloma zahtevajo širši in celovitejši pristop. Takšni načrti zdravljenja običajno potekajo v več fazah in lahko vključujejo tudi indirektne protetične rešitve, ki zagotavljajo predvidljive in dolgotrajne rezultate.

Kontinuirana oskrba
Pri izbiri med direktnim in indirektnim zdravljenjem ni strogo določenih pravil. Zdravljenje se pogosto začne z direktnimi tehnikami, pri zahtevnejših primerih – kot sta huda ali patološka obraba zob – pa so za ponovno vzpostavitev funkcije, trajnosti in estetike, zlasti dolgoročno, lahko potrebni indirektni restavrativni materiali.
Ta kampanja poudarja pomen kontinuirane oskrbe, ki združuje diagnostiko, digitalno načrtovanje ter direktne in indirektne restavrativne pristope za izpolnjevanje individualnih potreb vsakega pacienta.

Podpora pri kliničnem odločanju
Z izobraževalnimi vsebinami in kliničnimi primeri želi kampanja zdravnikom dentalne medicine pomagati pri samozavestnem prehajanju med direktnimi in indirektnimi pristopi ob hkratnem ohranjanju filozofije minimalno invazivnega zdravljenja.
»Izbira načina zdravljenja ne temelji na tem, da bi bila ena tehnika ali material boljša od drugega,« pravi Adriano Teixeira, vodja tehničnega izobraževanja v izobraževalnem centru družbe GC. »Ključno je razumeti bistvo težave ter ob pravem času izbrati ustrezen material in ustrezen poseg za pravi namen – pri tem pa mora biti vodilno načelo vedno ohranjanje zobne strukture.«

O kampanji
Kampanja bo predstavljena na različnih platformah, vključno s strokovnimi publikacijami, digitalnimi kanali, kliničnimi izobraževanji in praktičnimi delavnicami. Odraža stalno zavezanost družbe GC k podpori strokovnjakom s področja dentalne medicine pri zagotavljanju predvidljivih, na pacienta osredotočenih rezultatov zdravljenja v vseh fazah obrabe zob.
Za več informacij: https://campaigns-gceurope.com/wear-solutions

Vizual kampanje. Kompleksni primeri obrabe zob zahtevajo postopen pristop, prilagojen individualnim potrebam.

